
I  N  T  R  O  D  U  C  T  I  O. 


De  qno  his  pagellis  pauca  quaedam  tecum,  lector  be- 
nevole,  communicare  nobis  proposuimus,  morbus  apo- 
plecticus  haec 

SYNONYMA 

habet:  Apoplexia,  sideratio,  percussio,  morbus  attonitus, 
paralysis  capitalis. 

DEFINITIO. 

Apoplexia  est  ille  morbus  peculiaris,  in  quo  functio 
sensorii  communis,  cerebri,  ita  suppressa  est,  ut  exerci¬ 
tium  vitae  animalis,  sensuum  scilicet  externorum  atque 
internorum  et  motuum  voluntariorum,  suspensum  sit, 
functionibus  vitae  organicae,  imprimis  circulatione  et  re¬ 
spiratione  superstitibus,  quamvis  morbose  alteratis. 

NOSOGBAPIIIA  DIAGNOSTICA. 

Prodromi. 

Ut  apoplexiam  cognoscamus  et  a  morbis  analogis 
distinguere  queamus,  oportet  nos  attentionem  dirigere  ad 
symptomata  omnia,  quae  in  diversis  aegris  partim  comi¬ 
tantur,  partim  sequuntur  insultum  apoplecticum. 

Saepe  conqueritur  aeger,  qui  videtur  sanus,  jam 
breviori  vel  longiori  tempore  de  dolore  capitis  premente, 
subinde  ad  partem  minorem  subinde  per  caput  univer¬ 
sum  extenso,  et  per  vices  recurrente,  de  ardore  potissi¬ 
mum  capitis.  Saepe  corripitur  vertigine,  facies  evadit 
turgida,  rubore  insolito  tincta.  Saepe  persentit  oculo¬ 
rum  dolores,  scintillas,  muscas  volitantes  ante  oculos. 
Non  raro  visus  est  debilior,  nonnumquam  duplicatus, 
auditus  difficilis,  saepe  tinnitus,  susurrus,  strepitus  in 
auribus;  gustus  et  olfactus  evadunt  obtusiores.  Interdum 

observantur  gravitas  major  palpebrarum,  tum  convulsio¬ 
nes  leves  in  palpebris,  genis  et  labiis  oris;  saepe  diffi¬ 
cultas  in  motu  linguae  tanta ,  ut  aeger  balbutiat.  Nec 
raro  deglutitio  impedita  est,  licet  nulla  signa  inflamma¬ 
tionis,  aut  obstaculi  mechanici  in  organis  deglutitionis 
detegi  possint.  Quibusdam  advenit  dyspnoea  cum  aliquo 
dolore,  tussis  sicca,  subinde  singultus,  cordis  dolor  et 
palpitatio,  in  cavo  abdominis  gastralgia,  enteralgia,  nau¬ 
sea,  vomituritio,  vomitus;  saepe  alvi  et  urinae  evacuatio 
involuntaria,  vel  difficilis  tamen.  Sunt  qui  accusent  sen¬ 
sum  formicationis,  stuporis  in  extremitatibus,  lassitudinem 
magnam  post  motum,  saepe  dolores  in  nucha.  In  qui¬ 
busdam  casibus  humerus  alter  prae  altero  magis  elevatus 
est,  ita  ut  spina  dorsi  magis  versus  alterutrum  latus  tor¬ 
queatur  et  in  incessu  aliqua  ejus  curvatura  conspiciatur. 
In  plurimis  adest  propensio  major  ad  somnum  ita,  ut 
facile  obdormiant,  somnum  etsi  habeant  inquietum.  Per¬ 
multi  etiam  patiuntur  difficultatem  sensim  crescentem  in 
exercitio  functionum  intellectualium,  imprimis  labefacta¬ 
tionem  memoriae.  Nonnulli  jucundiores,  longe  plurimi 
tamen  tristiores  ante  insultum. 

Insultus. 

Prodromos  qualescumque  supra  enumeratos  neuti- 
quam  semper  excipit  insultus  apoplecticus;  subinde  com¬ 
paret  morbus  alter,  plerumque  febre  stipatus.  Non 
raro,  causis  excitantibus  remotis,  etiam  symptomata,  mor¬ 
bum  gravem  futurum  annunciantia,  dissipantur.  Eheu, 
quam  saepe  videmus  apoplexiam,  sine  ullis  prodromis, 
hominem  specie  sanum  occidere! 

Plerumque  tamen  tres  intensitatis  gradus  distin¬ 
guere  licet. 

In  omni  fere  insultu  apoplectico  persentiscit  aegro¬ 
tus  subito  compressionem  capitis  et  cerebri  ipsius.  Con¬ 
scientia  sui  imminuitur;  sensus  externi  omnes,  imprimis 
visus  et  auditus,  obfuscantur.  Decrescit  corpus  movendi 
potentia,  motus  linguae  molestior  fit. 

Dum  aeger  vitalitatem  suam  ita  limitatam  observat, 
terretur,  exclamat,  saepe  autem  clamare  non  valet,  cor¬ 
pus  movere  intendit,  cum  difficultate  aliquot  ingressus 
facit;  subinde  considens  una  eum  sella  motu  automatico 
quasi  rotatur,  moxqiie  conscientiam  amittens,  nisi  ab 
aliis  sustentatur,  concidit. 

Va  r  i  e  t  a  t  e  s. 

Saepe  tamen  haec  conscientiae  amissio  durat  tantum 
per  paucas  minutas,  per  horae  quadrantem;  tum  illa  re¬ 
vertitur,  aeger  oculos  aperit,  visum  tamen  habet  obscu¬ 
rum,  ita  ut  homines  vix  discernat.  Auditus  est  difficilis, 
voces  profert  paucas  cum  adstrictione  insolita ,  corpus 
movet  magna  quidem  cum  difficultate. 

Talis  fere  debilitas  sensuum  et  internorum  et  exter¬ 
norum,  organorum  vocis  et  musculorum  voluntariorum, 
plerumque  restat  per  p lu res  horas,  imo  dies.  Dein  vero 
sic  disparere  solet,  ut  morbi  tolerati  nullum  symptoma 
remaneat.  Vocatur  haec  apoplexia  imperfecta,  in¬ 
completa,  p  arapopl  exia. 

Dum  morbus  in  majorem  gradum  evolvitur,  aegro¬ 
tus  , conscientiam  sui  omnem  perdit,  trunci  instar  conci¬ 
dit.  Sensuum  omnium  exercitium  est  suspensum.  Aeger 
nihil  audit,  nihil  videt,  nullum  olfactum,  saporem  nullum, 
nullum  tactum  habet,  ita  ut  pungi,  scindi,  uri  possit, 
quin  quidquam  sentiat,  voluntarii  motus  nulli  sint,  quae- 

cumque  corporis  pars  elevatur,  proprio  pondere  decidat, 
functiones  tamen  vitae  organicae,  maxime  circulatio  san¬ 
guinis  et  respiratio  continuentur,  quibus  rebus  apoplexia 
ab  asphyxia  differt. 

Deflectuntur  non  minus  organicae  vitae  functiones 
a  statu  normali,  idque  duplici  modo  quae  differentia  in 
singulis  Rasibus  scrupulose  debet  adnoiari.  * 

Saepe  in  apoplectico  calor  corporis  est  exaltatus, 
color  cutis,  faciei  imprimis  intense  ruber,  subinde  in  li¬ 
vescentem  vergens.  Facies  est  turgida,  tumidiuscula. 
Bulborum  ex  orbitis  quasi  protrusorum  conjunctiva  est 
rubicunda,  labia  oris  livida,  lingua  tumidior,  praerubra, 
saepe  tumescens  livore  quodam  tincta.  Conspicitur  in¬ 
tra  oris  labia  spuma  interdum  sanguinea. 

Arteriarum  pulsus  in  universum  tardior,  sexaginta 
circa  tactus  per  minutae  spatium  perficit.  Fortis  ple¬ 
rumque,  plenus  tantum  non  semper,  durus  frequenter 
sentitur  pulsus.  Imprimis  invenitur  carotidum  et  tem* 
poralium  vibratio. 

Respiratio  difficilis  et  stertorosa  symptoma  fere  con¬ 
stans  apparet. 

Descripta  modo  phaenomena  non  ubicumque  in  con¬ 
spectum  veniunt.  Non  raro  cutis  universa  pallida,  facies 
jam  collapsa ,  jam  oedematosa ,  et  labia  oris  et  lingua 
pallent,  uti  post  haemorrhagias  majoris  momenti.  Pul¬ 
sus  arteriarum  in  quibusdam  observatur  parvus,  tardus, 
mollis,  debilis,  inaequalis,  nec  raro  intermittens;  extremi¬ 
tates  frigidae,  respiratio  difficilis,  strepituosa.  Hujusmodi 
insultibus  supervenit  saepius  alvi  urinacque  involuntaria 
evacuatio.  Talis  insultus  gravior  vocatur  apoplexia  per¬ 
fecta ,  completa,  duratque  per  horam,  per  plures  horas, 

tum  etiam  per  plures  dies ;  paullatim  tantum  revertitur 
conscientia  sui,  sed  longo  tempore  valde  imperfecta,  ita 
ut  aegri  per  plures  septimanas,  imo  per  plures  menses 
objecta  haud  distinguant,  sensus  externos  diu  obfuscatos 
habeant,  loquela  diu  manca  maneat,  motus  voluntarius 
longe  impeditus  sit,  ita  ut  paralysis  jam  paucarum,  jam 
plurium  partium  tempus  longum  perduret. 

Maximus  denique  morbi  gradus  vocatur  apoplexia 
fulminans,  in  qua  aegrotus,  conscientia  sui  amissa, 
exercitio  sensuum  externorum  atque  internorum  et  mo¬ 
tuum  voluntariorum  sic  privatur,  ut  ea  amplius  milia 
arte  revocari  possint,  circulatio  tamen  et  respiratio  con¬ 
tinuentur  per  paucas  vel  plures  horas,  semper  autem 
ejusmodi  insultus  morte  terminatur. 

Diagnosis. 

Fulminantis  insultus  diagnosis  facillima;  sed  apople¬ 
xiae  minoris  gradus  diagnosis  non  raro  dubia  quibus¬ 
dam  evadit,  rarius  quidem  artis  peritorum  medico  ex¬ 
perto. 

At  vero  existunt  nonnulli,  ut  catalepsis,  tetanus, 
epilepsia  sub  stadio  soporoso,  carus  a  potulentis  spiri- 
tuosis  inductus,  in  quibus  exercitium  functionum  vitae 
animalis  pariter  impeditum  est;  sed  in  catalepsi  respi¬ 
ratio  omnino  apparet  pacata  et  flexibilitas  partium  cor¬ 
poris  singularis  cerea. 

In  tetano  rigiditas  observatur  tanta,  ut  frangi  po¬ 
tius  quam  flecti  corpus  possit.  Epilepsiae  stadium  sopo- 
rosum  ubicumque  fere  praecedunt  convulsiones,  et  post 
soporem  nulla  remanet  paralysis. 

A  caro  per  potum  spirituosorum  commoto  distin- 

guitur  morbus  eo,  quod  in  ebriis  respiratio  saepe  sit  pa¬ 
catior,  nisi  homo  consuetudinem  habeat  rhonchos  tra¬ 
hendi,  per  agitationem  et  clamorem  majorem  excitatur, 
murmurat  mox,  iterum  obdormit ;  in  extremitatibus  ele¬ 
vatis  observatur  aliqua  mobilitas;  halitus  oris  redolet 
potuin  spirituosum,  et  vigilia  pluribus  post  horis  subse¬ 
cuta  dubium  omne  dissipat.  E  symptomatis  omnibus 
attenta  uiente  collectis  et  inter  se  combinatis  praesen¬ 
tem  apoplexiam  summa  cum  probabilitate  cognoscimus, 
naturam  tamen  ejus  accuratius  definire  non  valebimus, 
nisi  causas  eruerimus. 

\ 

Causa  e. 

Dispositio  peculiaris  haud  dubie  ad  apoplexiam  re¬ 
quiritur,  quae  saepe  congenita,  hereditate  suscepta,  sese 
manifestat  per  habitum  corporis  apoplecticum,  staturam, 
imprimis  minorem,  sed  corpus  magis  obesum,  collum 
praecipue  justo  brevius  et  crassius,  ut  trunco  videatur 
caput  adpositum  esse. 

Vidit  illustrissimus  Petrus  Frank  sex  tantum, 
quin  in  uno  aegro  quinque  tantum  colli  vertebras.  Cre¬ 
bram  vero  hanc  varietatem,  id  quod  nostratum  plures 
volunt,  neutiquam  censeo.  Caput  omnino  est  majus, 
facies  turgida,  rubra,  vasa  minima  faciei  non  paucis  ita 
replentur  sanguine,  ut  minio  quasi  videantur  injecta. 

Nec  tamen  quivis,  habitum  corporis  descriptum  ex¬ 
hibens,  in  apoplexiam  incidit;  non  raro  causis  occasiona- 
libus  evitatis  seram  aetatem  attingit,  dum  alter  maci¬ 
lentus,  rebus  nocentibus  ac  violentis  expositus,  apoplexiae 
succumbat. 

Observatur  morbus  in  sexu  ille  quidem  utroque, 

sed  frequentius  in  viris.  Falref  diligenter  collegit  nu- 
lnerum  apoplecticorum  Parisiis  ab  anno  1791  usque  1823 ; 
ex  2297  erant  1670  viri,  mulieres  627. 

Quod  attinet  ad  aetatem,  obvius  est  quidem  mor¬ 
bus  etiam  in  infantibus  neonatis  et  in  senibus  decrepitis, 
frequentissime  tamen  invadit  aetatem  virilem  provectam 
et  senilem  incipientem.  Creberrime  occurrit  intra  annos 
aetatis  48 — 68,  raro  ante  35,  rarius  post  70. 

Ad  dispositionem  augendam  confert  etiam  genus  at- 
mosphaerae;  ideo  in  nonnullis  locis  et  certis  quibusdam 
temporibus  maior  est  numerus  apoplecticorum.  In 
universum  frequentior  exsistit  hieme  et  antumno  quam 
vere  et  aestate. 

Dispositione  praesente  provocatur  morbus  per  di¬ 
versas  causas  excitantes,  deinde  per  violentias  mechani¬ 
cas  cranio  illatas,  apoplexia  traumatica,  qualis  subinde 
in  neonatis  ad  partum  difficilem,  per  rudiorem  applicatio¬ 
nem  forcipis,  vectis  occurrit.  Tum  excitatur  per  actio¬ 
nem  caloris  externi  intensioris,  per  radios  solis  urentis 
in  messoribus,  in  vinearum  cultoribus,  in  militibus  per 
sic  dictum  ictum  solis.  Crebrius  etiam  causam  morbi 
genetricem  constituit  frigoris  actio  intensi.  In  ipsis  con¬ 
gelatis  interdum  detegimus  signa  apoplexiae  praegressae. 

Haud  raro  oritur  morbus  per  alimenta  nimis  copiosa 
ingesta,  idque  eo  facilius,  si  fuerint  stimulantia ;  frequen¬ 
tius  per  potulenta  spirituosa  largius  hausta;  interdum 
per  pharmaca  stimulantia,  saepius  per  narcotica,  impri¬ 
mis  per  opium.  Nascitur  nonnunquam  per  vestimenta, 
partem  aliquam  corporis,  imprimis  collum,  abdomen,  pe¬ 
ctus  arcte  constringentia,  per  motus  corporis  vehemen¬ 
tes,  per  saltum,  luctam,  ponderum  gravium  elevationem, 

vomiium  vehementem,  tussim  violentam,  nisum  sub  partu, 
subinde  per  vociferationem.  Ita  non  raro  oratores  du¬ 
rante  sermone  apoplectici  corruerunt,  quod  non  a  sola 
vocis  intensione,  sed  ab  animi  affectu  vehementiore  pen¬ 
det;  per  talem  enim  apoplexia  non  raro  prolata  est. 
Subinde  per  gaudium  majus,  frequentius  per  iram  vehe¬ 
mentem  apoplexia  oritur.  Quibusdam  provocatur  mor¬ 
bus  per  evacuationes  habituales,  imprimis  cruentas  sup¬ 
pressas,  rarius  per  suppressionem  sudoris  habitualis  vel 
urinae;  interdum  contra  per  evacuationes  nimias  sangui¬ 
nis,  vel  liquidorum  secretorum,  praecipue  autem  sper- 
matis,  siquidem  plura  exempla  adsunt  virorum  post  coi¬ 
tum  illico  exstinctorum. 

Nec  raro  apoplexia  symptomatica  est,  uti  febris 
intermittentis ,  quae  tunc  vocatur  apoplectica,  subinde 
encephalitidis,  hydrocephali ;  parotitidis,  isthmitidis,  tra¬ 
cheitidis,  inflammationis  viscerum  cavi  pectoris,  per  quas 
impeditur  circulatio  cerebralis,  tum  variolarum,  scarla¬ 
tinae  vel  morbillorum. 

Interdum  an  tagon  istica  quaedam  conspicitur  apo¬ 
plexia,  tum  post  rheumatismum  vel  arthritidem  vel  mor¬ 
bos  cutis  evanidos  evolvitur.  Subinde  neuroses  aliae, 
ut  tusses  convulsivae,  epilepsiae,  maniae,  in  apoplexiam 
terminantur. 

Vide  Blagden,  diss.  de  causis  apoplexiae.  Edinb, 
1768. 

Anatome  pathologica, 

Ut  naturam  apoplexiae  penitius  cognoscamus,  debe¬ 
mus  etiam  mutationes  illas  sollicite  inquirere,  quae  dcte- 

2 


18 


guntur  in  cadaveribus.  Nonnunquam  ossa  cranii  fracta, 
depressa,  attenuata,  carie  exesa,  vel  tumoribus  obsita 
sunt.  Non  raro  dura  mater,  ossibus  cranii  fortius  adhae¬ 
rens,  incrassata,  dilacerata,  inflammata  conspicitur.  .Sub¬ 
inde  substantia  cerebri,  ut  Rostan  demonstravit,  mor¬ 
bose  emollita,  rarius  durior  deprehenditur.  Saepe  iu 
vasis  cerebri,  tam  arteriosis  quam  venosis,  in  sinibus 
sanguis  est  copiose  accumulatus  niger,  haud  raro  inspis¬ 
satus,  polyposus.  Saepe  exstabant  extravasata  in  cavo 
cranii,  frequentissime  sanguis  jam  liquidus,  jam  coagu¬ 
latus,  jam  intra  meninges,  jam  in  basi  cranii,  jam  in 
ventriculis  cerebri,  subinde  in  substantia  cerebri  cystide 
inclusus.  Tum  serum,  nec  raro  pus  effusum  erat. 

In  nonnullis  casibus  in  cavo  cranii  nulla  mutatio 
morbosa  reperiri  poterat,  sed  similes  mutationes  detectae 
sunt  in  specu  vertebrarum.  Inderdtim,  animadvertenti¬ 
bus  potissimum  Kreysig  et  Laennec,  vitia  organica 
detegebantur  potius  in  cavo  pectoris  ,  ut  dilatatio  mor¬ 
bosa  cordis,  aneurysma  aortae,  ossificationes  in  valvulis 
cordis,  in  arteriis  coronariis,  in  trunco  aortae,  tubercula, 
vomicae  in  pulmonibus,  subinde  extravasatum  in  pericardio, 
in  sacco  pleurae.  Saepe  reperti  sunt  status  morbosi  in 
cavo  abdominis,  quod  adnotavit  Walther,  ut  inflamma¬ 
tio  peritonaei,  morbosa  secretio  seri  vel  puris,  morbi 
diversi  viscerum  abdominalium,  saburra,  vermes  in  tubo 
intestinali. 

Memoratu* est  dignum,  quomodo  vis  medicatrix  na¬ 
turae,  ut  a  se  nocentia  arceat,  sanguinem  in  cerebro  ef¬ 
fusum  membrana  a  massa  cerebrali  separanti  involvat, 
id  quod  cistam  formare  vocamus.  Plurimum  fibrinae 
pars  a  sanguine  effuso  separata,  et  adjuvante  reactione 


locali  vasorum  in  vicinis,  in  membranam  cellulosam,  se¬ 
rosam  transmutata,  circumvestit  parietes  cavernae  massa 
cerebrali  dilacerata  conformatae,  quae  membrana  ipsa 
sero  exsudando  coagulum  sanguinis  tenuat,  in  granula 
separat,  talique  modo  ejus  resorptioni  favet.  Postremo 
sanguis  evanescit,  ita  ut  in  cista  non  nisi  seri  secreti  ali¬ 
quantulum,  pontesque  nonnulli  e  tela  cellulosa  constituti 
a  pariete  altero  ad  alterum  tendentes  remaneant.  Qui 
processus  naturae  per  dies  sex  vel  duodecim  post  ac¬ 
cessum  apoplecticum  evenit,  sic  ut  cista  condita  deinceps 
omnia  paralyseos  phaenomena  evanescere  possint.  Nec 
hic  nequaquam  terminus  est  processus  sanandi,  si  qui¬ 
dem  vis  medicatrix  id  intendit,  ut  et  cistam  ipsam  tollat. 
Nam  tela  cellulosa  tantum  contracta,  quantum  extra va» 
satum  decrescit,  caverna  dein  diminuitur  et  denique  pa¬ 
rietibus  concretis  non  nisi  cicatrix  in  loco  effusionis  re¬ 
manet. 

Quae  cicatrix  modo  nucleus  durus  est,  modo  indu- 
ratio  lineiformis,  pro  quibus  interdum  excavatio  adest 
cum  parietibus  non  nisi  tela  cellulosa  laxa  inter  se  co¬ 
haerentibus.  Hoc  genus  diversum  maxime  a  temporis 
spatio  dependet.  Sanguinis  absorptio  saepe  post  prae¬ 
terlapsos  menses  mullos  demum  procedit;  interdum  ca¬ 
psula  post  unum  vel  plures  annos  post  haemorrhagiam 
invenitur.  Massa  cerebralis  autem  destructa  nunquam 
restituitur.  Nec  omittendum  est,  ut  encephalo  malacia 
haemorrhagiae  praegredi  potest,  ita  encephalomalaciam 
posse  haemorrhagiam  sequi;  tum  illa  ab  extravasato 
massam  cerebralem  premente  et  quidem  in  ejus  circum¬ 
ferentia  oritur.  Quae  mutatio  anatomica  secundum  F  u  ch  s, 
auctorem  experientissimum,  phaenomenis  apparet  his: 

postquam  phaenomena  apopleclica  primis  diebus,  redeunte 
nec  sui  conscientia  nec  mobilitate,  decreverant,  pulsus» 
hucusque  ille  plenus,  lentus,  fit  deinceps  parvus,  mollis, 
frequens,  irregularis,  cutis  ardens,  status  comatosus  pro¬ 
fundior,  quo  accidit  ut  patientes,  nec  denuo  regressa 
congestione  nec  insultu  apopleetico  altero,  febri  torpida 
intereant.  Quem  supra  commemoravimus,  auctor  Fuchs 
contendit:  paene  omnes  apoplecticos,  qui  die  quarto, 
septimo  vel  decimo  et  serius  post  impetum  moriantur, 
per  hanc  cncephalomalaciarn  interire. 

Prognosis. 

In  universum  numeranda  est  apoplexia  inter  mor¬ 
bos  periculosissimos.  Fulminans  ista  enecat  aegrum  in¬ 
tra  paucas  minutas,  vel  certe  intra  paucas  horas.  At¬ 
qui  non  illico  lethalis  illa  periculo  plena  est ;  licet  vero 
symptomata  gravia  remittant  et  conscientia  sui  reverta¬ 
tur  cum  usu  sensuum  externorum  et  motuum  volunta¬ 
riorum;  metus  tamen  semper  justus  est  insultus  iterum 
redeuntis,  et  quo  frequentius  id  evenit,  eo  periculosior 
redditur  status  aegroti. 

Si,  dispositione  congenita  praesente,  morbus  provo¬ 
catus  fuit  per  causas  violentas,  si  sub  insultu  spuma 
cruenta  intra  labia  oris  observata  est,  si  conscientiae 
amissio  diutius  durat,  status  paralyticus  in  plurimis  cor¬ 
poris  partibus  patet,  si  aeger  inscius  urinam  alvumque 
evacuat,  tunc  semper  in  magno  periculo  versatur  vita. 

Nec  tamen  quaevis  apoplexia  morte  finitur.  Mitior 
brevius  tempus  durans  non  raro  intra  paucas  horas 
diesve  ita  disparet ,  ut  morbi  tolerati  nulla  restent  sym» 


ptomata.  Sub  hac  conditione  apoplexia  in  e  ni  n  gea  tan¬ 
tummodo  fuit,  id  quod  Serres  bene  adnotavit. 

In  apoplexia  perfecta,  dum  vita  conservatur,  ea  per 
longum  tempus  imperfecta  manet;  exercitium  enim  fun¬ 
ctionum  intellectualium,  uti  memoriae,  judicii,  ratiocinii 
labefactationes  longius  resident,  licet  functiones  vitae  or¬ 
ganicae  vigorem  suum  retineant,  aeger  appetitu  bono 
gaudeat,  pinguescat  ita,  ut  per  reproductionem  ipsam  ex¬ 
altatam  nova  generetur  apoplexiae  causa. 

Interdum  post  insultum  apoplecticum  nulla  plane 
debilitas  observatur  in  exercitio  functionum  intellectua¬ 
lium,  sed  in  motu  musculari  et  in  functionibus  vitae  or¬ 
ganicae  exsistit  perturbatio  major,  atque  tunc  sedes  apo¬ 
plexiae  imprimis  in  medulla  spinali  detegitur. 

In  casibus  tamen  longe  pluribus  observatur  status 
imperfectus  plurimarum  functionum  organismi.  Ita  sen¬ 
sui  externi  evadunt  abnormes.  Visus  debilior,  obfusca- 
tus,  non  raro  amaurosis;  auditus  obtusus,  olfactus  et  gu¬ 
stus  imminutio,  subinde  talis  hebetatio,  ut  aeger  nullum 
odorem,  nullum  saporem  distinguat. 

Tactus  jam  tantum  in  una,  jam  in  utraque  manu, 
jam  tantum  in  una  parte  cutis,  jam  in  universa  est  in- 
minutus  obtusus.  Saepe  etiam  coenaestliesis  obtunditur, 
aeger  nec  famem  nec  sitim  sentit,  cibum  et  potum  ori 
ingerit  sine  omni  gustu,  nec  percipit  necessitatem  urinam 
alvumque  evacuandi. 

In  plurimis  post  apoplexiam  tam  impeditum  est  ex¬ 
ercitium  motus  muscularis,  ut  paralysis  adsit  in  corpo¬ 
ris  parte  tum  majori,  tum  minori,  nec  tantum  in  muscu¬ 
lis  voluntariis,  sed  participante  etiam  statu  torpido  mu¬ 
sculi  involuntarii  pharyngis,  ventriculi,  tubi  intestinalis; 


ideo  digestio  evadit  tarda,  flatus  evolvuntur  copiosi,  at- 
*quc  gastralgiae  et  enteralgiae  aegrum  affligunt.  Saepe 
musculi  intestini  recti  et  vesicae  urinariae  redduntur  se ~ 
miparalytici.  Inde  alvi  et  urinae  excretiones  impe¬ 
diuntur. 

Status  hi  imperfecti,  per  affectionem  systematis  ner¬ 
vosi  inducti,  subinde  per  autocratiam  naturae  solam  fe¬ 
liciter  dissipantur,  evacuationibus  plurimum  criticis  com- 
parentibus,  per  sudorem,  urinam,  alvum,  vomitum,  sali¬ 
vam,  haemorrhagiam,  furunculos  in  cute.  Dum  vero 
energia  vitae  lungnida,  prostrata,  est,  morbi  sibi  permissi, 
vel  male  curati  symptomata  magis  increscunt,  et  tunc 
post  apoplexiam  evolvuntur  morbi  alii,  velut  tabes,  fe¬ 
bris  hectica,  hydrops,  vesania;  frequentissime  superve¬ 
nit  novus  insultus  apoplectieus,  qui  uti  aliis  casibus  ter¬ 
tius  quisque  vitae  finem  imponit.  Non  nunquam  compa¬ 
rent  symptomata  febris  nervosae  cum  erethismo  c|to 
transeuntis  in  statum  torpidum. 

Exitus  adeo  funesti  per  therapiam  rationalem  saepe 
averti  possunt. 

C  u  r  a. 

fn  apoplexia  exquisita,  completa,  fulminante  usu 
venit  semper  extravasatum,  frequentissime  illud  cruentum 
rarius  serosum,  copia  magna,  ct  supprimitur  functio  ce¬ 
rebri  omnis  tantopere,  ut  therapia  omnis  effectu  desti¬ 
tuatur.  In  hoc  casu 

cura  prophylactica  est  summi  momenti ,  nempe 
ut  insultus  apoplectieus  praecaveatur,  quod  saepe  obti¬ 
neri  potest,  Commendabantur  in  hunc  finem  varia  re¬ 
media  stimulantia,  aefherea,  spirituosa,  praeparata  anti- 


monii  etc.,  alexipharmaca  dicta,  quae  in  paucissimis  tan¬ 
tum  casibus  utilia,  in  longe  plurimis  noxia  fuere.  Nil 
quidem  detrimenti  affert  remedium  prophylacticum  a  re- 
centioribus  quibusdam  commendatum,  nempe  magnes  ar¬ 
tificialis  collo  suspensus,  dummodo  ne  negligantur  alia 
remedia  rationalia,  quae  differunt  pro  diversitate  mo¬ 
mentorum  insultum  apoplecticum  inducentium.  Ubi  vio¬ 
lentiae  externae  praegressae  fuerint,  fracturam,  extrava- 
satum,  vel  depressionem  ossium  cranii  producentes,  tre- 
panatio  ossisve  fracti  elevatio  necessaria  videatur.  Ast 
sincere  confiteamur  vitam  raro  conservari  istis  methodis. 
Quando  profluvia  habitualia  suppressa  vel  potius  nimia, 
vel  morbi  viscerum ,  cavo  pectoris  aut  abdominis  inclu¬ 
sorum,  prodromos  apoplexiae  induxerunt,  tunc  indica¬ 
tionem  sumimus  a  natura  morbi  protopathici.  Non 
raro  adsunt  signa  saburrae,  ideo  commendantur  scopo 
prophylactico  emetica.  Verum  quidem  est,  per  sabur¬ 
ram  excitari  cephalaeam,  sensuum  obnubilationem  et 
alia  symptomata,  similia  praeeuntibus  apoplexiae,  quae 
emesi  provocata  dissipantur;  sed  error  in  diagnosi  per¬ 
facile  committitur,  nam  ipsa  affectio  morbosa  encephali, 
influxu  diversarum  causarum  excitata  saepe  per  con¬ 
sensum  secretionem  bilis  reddit  morbosam,  et  provocat 
symptomata  gastrica,  atque  tunc  facile  per  emeticum 
congestio  in  encephalon  augetur,  et  apoplexia  studio 
eam  praecavendi  citius  evolvitur.  His  de  causis  Gua- 
rin,  J.  P.  Frank  et  recentiores  observatores  Anglici 
et  Gallici  usum  emeticorum  in  ipsis  prodromis  apoplexiae 
dissuadent.  Emesi  sponte  subsecuta,  exhibens  tantum 
infusum  tenue  florum  chamomillae.  Si  post  congestio¬ 
nem  in  cerebrum ,  usu  remediorum  convenientium  sub-  * 

latam,  adhuc  perdurant  signa  saburrae  sursum  turgescen- 
tis,  tum  emeticum  proficit;  in  plurimis  tamen  casibus 
saburram  praesentem  purgantibus  evacuare  praestat. 

Cum  apoplexia  constituit  symptoma  febris  intermit¬ 
tentis,  cinchonae  cortex  pharmacum  reliquis  praeferendum. 

Plerumque  apoplexiae  prodromi  proficiscuntur  ex 
congestione  in  encephalon,  ad  quam  imminuendam  aeger 
vitare  debet  calorem  externum  majorem  et  solis  et  furni 
Vitet  etiam  frigus  intensum,  imprimis  dum  corpus  inca¬ 
luit.  Maxime  convenit  aer  moderate  calidus.  Abjiciat  « 
vestimenta  partem  corporis  aliquam  prae  ceteris  con¬ 
stringentia,  ut  collipendia,  thoraeulos.  Utatur  victu  te¬ 
nui  tantum  et  blando,  potibus  spirituosis  et  calefacienti¬ 
bus  renunciet,  sola  aqua  et  lacte  utatur,  nec  multum 
et  diu  dormiat,  etiamsi  propensio  exsistat  in  somnum, 
se  excitari  curet,  et  vigilans  motus  corporis  moderatos 
suscipiat,  facultates  etiam  intellectuales  moderate  exer¬ 
ceat,  motum  excedentem  corporis  omnem,  intentionem 
mentis  majorem,  animi  affectus,  iram  prae  ceteris  dissua¬ 
demus,  ut  omnia  adhibeantur  ad  animum  hilarem  et 
tranquillum  conservandum,  aegrum  admonemus. 

Quotiescunque  capitis  dolor  premens,  vertigo,  tur- 
gor  et  rubor  faciei,  susurrus  aurium,  confusio  visus  vi¬ 
bratio  major  carotidum,  indicant  congestionem  sanguinis 
majorem  in  encephalon,  quae  ad  vitae  regimen  anfiphlogi- 
sticum  solum  non  remittit,  tunc  laudamus  sanguinis  eva¬ 
cuationem  jam  universalem,  jam  tantum  topicam,  qua 
sola  haud  sufficiente,  saepe  necessaria  sunt  purgantia 
antiplilogistica  mitiora,  ut  cremor  tartari,  arcanum  du¬ 
plicatum^  sal  amarum,  sai  mirabile  Glauberi,  aqua  Said- 
sehiitzensis,  Sedlicensis,  Pulnensis,  Conveniunt  quibus- 

dam  pediluvia  tepida  cum  cineribus,  sale  communi  vel 
farina  seminum  sinapeos.  Tempus  maxime  congruum 
est  horis  matutinis  per  mediam  horam  j  eodem  tempore 
fomenta  frigida  capiti  applicentur.  Etiam  sine  pediluvio 
tepido  remedium  prophylacticuin  eximium  est  lotio  cor¬ 
poris  adhibita  aqua  frigida  et  spongia  quotidie  mane 
peragenda;  aetate  vero  balneum  frigidum  in  fluvio  la- 
cuve  instituatur. 

Cum  vero  talis  cura  prophylactiea  neglecta  est,  per 
potentias  nocentes  in  homine  praedisposito  evolvitur  in¬ 
sultus  apoplecticus  tam  subito ,  ut  citissime  eidem  ob¬ 
vius  esse  debeat  medicus.  Solvantur  vestimenta  fortasse 

arctius  adhaerentia,  procuretur  temperatura  11 -—12°  R. 
Quidquid  aerem  corrumpere  et  exhalationibus  noxiis  re¬ 
plere  valet,  diligenter  removeamus,  aegrumque  in  tali 
situ  collocemus,  ut  capite  sursum  elevato  pedes  de¬ 
pendeant. 

Dum  haec  ordinamus,  historiam  morbi  brevem  ex¬ 
cipimus,  symptomata  colligimus  et  reflectendo  naturam 
individualem  apoplexiae  inquirimus  ac  definimus. 

Quia  in  plurimis  casibus  producitur  morbus  a  con¬ 
gestione  sanguinis,  imo  saepe  ab  extravasato  in  cerebro, 
ideo  plerumque  sanguinis  larga  evacuatio  cito  necessaria 
est.  Illustrissimus  Sclioenlei  n  venam  jugularem  sumnto 
cum  fructu  ac  sine  aeris  intrantis  metu  nonnunquam 
aperuit.  Temporalem  arteriam  incidi,  quod  antea  a  plu¬ 
rimis  suasum  est,  recentiores  nolunt,  experti  magnam 
sanguinis  partem  tali  incisione  provocari  vix  posse.  Ck?- 
teroquin  praxis  vulgaris  reliquis  vasis  medianam  non 
sine  jure  anteponit.  Ubi  haemorrhagiae  suppressae  apo¬ 
plexiae  causae  fuerint,  id  quod  in  haemorrhoicis  et  dys- 

menorrhoicis  non  raro  occurrit,  venaesectionern  in  pe¬ 
dis  dorso  instituere  plurimi  solent.  Omnino  locus  ve» 
naesectionis  tanti  momenti  ne  uti  quam  est  quam  apertu¬ 
rae  ambitus  et  citissima  sanguinis  emissio.  Utraque  me¬ 
diana  adimit,  quare  repetinus,  medianam  his  de  causis 
fere  seniper  eligi. 

Ceterum  sanguinis  emittendi  quantitatem  differre  ex 
aetatis  variaque  patientium  natura,  statura,  constitu¬ 
tione,  dispositione  et  diversa  potentiae  nocentis  ratione 
facile  intelliges.  Ut  justa  copia  exactius  definiatur, 
medico  praesente  instituatur  evacuatio  5  tum  enim 
sufficiunt  tres  quatuorve  uncias;  tum  libram,  imo  li¬ 
bras  duas  depromere  necesse  habemus.  Nec  raro  ac¬ 
cidit  in  morbo  mitiori,  ut  sanguinis  evacuatione  justa 
instituta,  statim  aegro  revertatur  sui  conscientia,  et  prae¬ 
ter  sensum  debilitatis  reliqua  symptomata  dispareant. 
Frequenter  tamen  fit,  ut  post  venaeseclionem  factam  ad¬ 
huc  symptomata  pressionis  cerebri  continuentur,  ita  ut 
sanguinis  dimissio  post  aliquot  horas  iterum  institui 
debeat  et  haec  quidem  saepius  topica,  hirudinum  vel 
cucurbitularum  cruentarum  ope,  quae  applicantur  re¬ 
gioni  alias  temporali,  alias  occipitali,  alias  secundum  lon¬ 
gitudinem  spinae  dorsi. 

Simul  commendamus  vitae  regimen  strictum,  anti- 
phlogisticum,  quietem  corporis  et  animi,  potandam  aquam 
limpidam  vel  decoctum  emolliens,  vel  emulsionem  te- 
nnem,  vel  potum  aeidiuseulum ;  alvo  obstructa  prosunt 
purgantia  clysmata  ex  decocto  furfurum  cum  aqua  et 
aceto.  Cum  aegrotus  deglntire  valet,  purgantia  salina  prae¬ 
scribimus,  arcanum  duplicatum,  sal  amarum  vel  Glau- 
beri,  prae  ceteris  caloinelanem. 

Simul  capiti  applicamus  fomenta  frigida  ex  aqua, 
vel  ex  aqua  aceto  mixta.  Glacies  vesica  porcina  inclusa 
cum  fructu  super  caput  extenditur.  Si  deficit  glacies, 
mixtura  chemicorum  pro  frigore  artificiali  nota  adhibeatur. 

Subinde  cerebri  compressi  signa  pertinaciter  conti¬ 
nuantur,  extravasatum  in  cerebro  vel  cerebello  lentis¬ 
sime  vel  plane  non  resorbetur.  Methodus  antiphlogi- 
stica  mitior  diu  observetur.  Denique  interdum  arnicam 
porrigere  usui  est. 

Licet  enim  methodus  antiphlogistica  per  experien¬ 
tiam  felicem  maxime  commendetur,  neutiquam  tamen 
contra  quamque  apoplexiam  optima  appellanda  est.  Ubi 
aeger  jam  ante  insultum  debilis  et  enervatus  erat,  et 
insultus  per  causas  debilitantes,  per  jacturam  nimiam 
provocatus,  contra  veram  debilitatem  methodus  stimu¬ 
lans  indicata  est.  Frictio  moderata  in  universo  corpore 
instituta  ope  panni  asperi  vel  setacei,  odoramenta  in¬ 
citantia,  uti  acidum  aceticum ,  acetum  aromaticum 
cum  camphora,  aether  aceticus,  aether  vitrioli,  spiri¬ 
tus  cornu  cervi ,  radix  armoraciae  rasa  admoventur 
naribus,  illinuntur  fronti,  regionibus  temporalibus,  pe¬ 
ctori,  regioni  epigastricae.  Extremitatibus  applicantur 
sinapismi,  lotiones  cum  aceto.  Tubo  intestinali  injicimus 
clysmata  ex  infuso  radicis  amicae  cum  assa  foetida,  spi¬ 
ritu  corni  cervi.  Quando  aeger  deglutire  potest,  porri¬ 
gimus  illi  aetheris  aceti  vel  vitrioli,  spiritus  €.  c.  suc- 
cinati,  vel  spiritus  salis  ammoniaci  anisati,  lavendulati, 
vinosi  guttas  tres  usque  ad  decem  in  aqua  aromatica, 
quibus  jungimus  decoctum  infusum  radicis  arnicae  vel 
florum  arnicae,  subinde  camphoram,  castoreum,  mo- 
schum. 

A  p  othera  p i  a. 

Symptomatibus  morbi  cessantibus  cura  nondum  est 
absoluta.  Remanet  dispositio  in  morbum ,  qui  citius 
tardiusve  revertitur,  semper  periculosior. 

Ad  recidivam  aegritudinem  impediendam  requiritur, 
ut  causae  excitantes  morbi  curiose  vitentur,  et  si  cha¬ 
racter  apoplexiae  praegressae  synochalis  fuit,  vitae  re¬ 
gimen  antiphlogisticum  per  longius  tempus  continuan¬ 
dum  est,  atque  saepe  ad  congestionem  cerebralem  prae¬ 
cavendam  purgantia  mitiora ,  pediluvia  acriora,  lotiones 
capitis  cum  aqua  frigida  terve  quaterve  per  diem  repe¬ 
titae,  ulcera  artificialia  brachiis  vel  nuchae  imposita  usui 
esse  solent. 

Rarior  character  apoplexiae  torpidus  et  huic  repu¬ 
gnare  difficile.  Modice  roborantia,  caute  excitantia  ad¬ 
hibeantur. 

Haud  raro  post  apoplexiam  antegressam  morbi  di¬ 
versi  in  conspectum  veniunt,  quorum  seminia  jam  antea 
adfuere.  Frequentissime  quidem  paralysis  remanet,  dif¬ 
ficillime  tamen  curatur.  Strychnum  et  (quo  continetur) 
extractum  nucis  vomicae  spirituosum  prae  ceteris  para¬ 
lysin,  si  unquam,  dispellunt.  Nuperrime  machina  rota- 
toria  electrico -magnetica  Saxtonii  (quae  sub  Keilii 
nomine  Germanis  ut  hujus  inventum  imponit)  Schoen- 
leinio  duce  aliisque  pluries  cum  fructu  contra  paraly¬ 
sin  ex  apoplexia  adhibita  est. 

Rarius  post  apoplexiam  epilepsia  oritur,  quae  tan¬ 
tum  non  semper  destructioni  partis  cujusdam  cerebri 
superstructa  incurabilis  esse  solet. 

Vertigo  crebrius  post  apoplexiam  observatur  ac  dif¬ 
ficilius  vincitur.  Regimine  huic  optime  reluctamur  mo¬ 
dice  antiphlogistico,  animi  pathematum  suppressione, 
capitis  frigida  lotione.  Morbi  psychici  interdum  exo¬ 
rientes  huc  non  spectant. 


I 

V  !  T  A. 


Natus  sum  ego  E d u a r d u s  L ambreclits  V esaliae 
mense  Martio  a  MDCCCXV1I.  patre  Rincio  Guilelmo 
Lambrechts,  verbi  divini  ministro,  matre  Elisabetlia 
e  gente  de  Moock,  quos  adhuc  inter  vivos  pio  animo 
veneror.  Primis  litterarum  elementis  imbutus,  Gymna¬ 
sium  Vesaiiense  frequentavi,  quod  directore  et  professore 
Ludovico  Bischoff  floret,  usque  ad  a.  MDCCCXXXVII., 
cujus  tempore  paschali  testimonio  maturitatis  instructus, 
litterarum  sedem  Bonnensem  petii,  ibique  a  rectore 
magnifico  III.  Wutzer  civium  academicorum  numero 
adseriptus,  nomen  professus  sum  apud  111.  Naumann, 
1. 1.  ordinis  medicorum  decanum  spectatissimum.  Lectio¬ 
nes,  quibus  per  septem  semestria  (per  unum  semestre 
aegrotavi)  ibi  interfui,  hae  sunt; 

I.  Philosophicae. 

Botanice  generalis  apud.  Cei.  Treviran  u  m;  mine- 
ralogia  apud  Cei.  Noeggerath;  zoologia  apud  Cei. 
Goldfuss;  chemia  experimentalis,  phyiochemia  et  zoo- 
chemia  apud  Ccl.  G.  Bis clio f,  logica  apud  Cei.  Fichtej 
psychologia  apud  Cei.  ab  Calker*,  introductio  in  stu- 


dium  rerum  historicarum  apud  Cei.  ah  Schlegel;  phy¬ 
sice  experimentalis  apud  Cei.  Pluecker. 

U.  Medicae. 

Anatomia  generalis  et  specialis  apud  Cei.  May  er 
et  Weber;  physiologia  generalis  et  specialis,  nec  non 
de  evolutione  gallinae  ex  ovo  apud  Cei.  May  er;  ency- 
clopaedia  et  meihodologia,  patliologia  et  therapia  gene¬ 
ralis  apud  Cei.  Nauniann;  materia  medica  et  ars  for¬ 
mulas  medicas  rite  concinnandi  apud  Cei.  E.  Bischoff; 
pathologia  specialis  apud  Ccl.  Albers;  historia  medicinae 
et  Lucretium  de  natura  rerum  apud  Cei.  Harless;  the¬ 
rapia  specialis,  anthropologia  apud  Cei.  Nasse;  chirur¬ 
gia,  doctrina  de  morbis  oculorum,  anatomia  chirurgica, 
selecta  chirurgiae  capita,  akiurgia,  apud  Cei.  Wutzer; 
ars  obstetricia,  instrumentorum  obstetriciorum  doctrina 
apud  Cei,  K  ili  ah. 

In  practicis  exercitationibus  duces  mihi  fuere:  in 
cadaveribus  secandis  Cei.  May  er  et  Cei.  Weber;  in 
clinico  chirurgico  et  ophthalmiatrico  Cei.  Wuizer;  in 
exercitationibus  in  phantomate  instituendis  et  in  clinico 
obstetritio  Cei.  Kilian;  in  clinico  pathologico  et  thera¬ 
peutico  Cei.  Nasse. 

Anno  MDCCCXLI.  tempore  paschali  in  almam  lit¬ 
terarum  sedem  Fridericam  Guilelmam  Berolinensem  me 
contuli  et  a  rectore  magnifico  111.  Lichten stein,  civi¬ 
bus  academicis  adscriptus,  nomen  dedi  decano  maxime 
spectabili  111.  beato  Osann,  et  adfui  in  clinico  medico 
apud  Cei.  Wolff,  et  in  clinico  chirurgico  et  ophthal¬ 
miatrico  apud  111.  Juengken,  hoc  tempore  decanum 
maxime  spectabilem. 


Quibus  omnibus  vilis ,  summopere  colendis,  gratias 
ago  quam  maximas. 

Jam  vero  tentaminibus  et  philosophico  et  medico, 
nec  non  examine  rigoroso  rite  superatis,  spero  fore  ut, 
dissertatione  thesibusque  publice  defensis,  summi  in  me¬ 
dicina  et  chirurgia  honores  in  me  conferantur. 


THESE  S. 


1.  In  remansione  placentae  methodus  activa  praeferenda. 

2.  Vivum  foetum  perforare  non  licet. 

3.  Omnes  morbos  curare  non  licet. 

4.  Aetas  non  vetat  sanguinis  missionem. 

5.  Optima  pupillam  formandi  methodiis  est  iridectomia. 

6.  Religio  medici  scientiae  ejus  praestat. 


I  t;: 1 1 


